text: Sparekassefusion på tværs af Kongeåen 
  21 august 2012 kl. 11.28
  Sparekassen Bredebro og Vorbasse-Hejnsvig Sparekasse sammenlægges og bliver til SparSyd Sparekasse.
  Sammenlægningen af de to sparekasser blev en realitet mandag aften, da et flertal af de delegerede stemte for en sammenlægning på de to sparekassers repræsentantskabsmøder.
  Den nye sparekasse kommer til at hedde SparSyd og vil frem til 1. august 2013 blive ledet af begge de nuværende direktører i sidestillede roller. Herefter fratræder Erik Rasmussen fra Vorbasse-Hejnsvig sin post, og overlader ansvaret til John Kristensen (Bredebro).
  De to direktører udtrykker i en pressemeddelelse begejstring for sammenlægningen, der skal styrke positionen på markedet og øge konkurrenceevnen.
  Sammenlægningen skal nu godkendes af Finanstilsynet.
  Fakta om de to sparekasser pr. 31.12.2011
  Sparekassen Bredebro
  Antal afdelinger: 3 
  Antal medarbejdere: 32
  Egenkapital: 183 mio. kr.
  Balance: 1.137 mio. kr.
  Solvens: 18,7 % 
  Vorbasse-Hejnsvig Sparekasse
  Antal afdelinger: 8
  Antal medarbejdere: 55
  Egenkapital: 197 mio. kr.
  Balance: 1.275 mio. kr.
  Solvens: 16,6 %
  